google/wiki40b huggingface dataset:
The 99th Floor

Historie

Det norske rockbandet The 99th Floor ble dannet i 1986 av Morten Solli (f.1966), Kjetil Moberg (f. 1966) og Jacob Børdahl (f. 1970 - d. 1990). Bandnavnet er hentet fra en låt av det texanske garasjerockbandet Moving Sidewalks fra 1968. Navnet peker mot 1960-tallets garasjerock og psykedelia, men inspirasjonen kom også fra blues, soul og det seine 1970-tallets punk og new wave samt rocktrioer som The Jam, Hüsker Dü og Violent Femmes.
Etter en rekke konserter på osloklubber som Sardine’s og Rock Alive, Uffa i Trondheim og Hulen i Bergen, tegnet bandet i 1988 kontrakt med det lille plateselskapet VEPS. VEPS ga også ut plater med bl.a. Jokke & Valentinerne og Electrobugs. I september 1988 kom debutalbumet “Little Painkillers”. Rett etter utgivelsen sluttet Jacob Børdahl og ble erstattet av Leif Ovesen. 
Plata fikk svært god mottakelse blant kritikerne. I februar 1989 var The 99th Floor med i NRK TVs nysatsing “Rock-89”. I juni samme år åpnet bandet Kalvøyafestivalen. En EP ble spilt inn av Svein Solberg, og utgitt på eget selskap (Nine records, distribuert av Voices of Wonder) i 1990. En rekke demoer ble spilt inn fra 1989-1991 - noen av låtene fra disse demoene ble utgitt i nyinnspilte versjoner først i 2007. Etter et par års pause var trioen i 1994 i studio igjen, med Jørn Christensen (De Press, Mercury Motors) som produsent, men under nytt navn, Swim. “Swimsical” kom ut i slutten av november 1995 på det lille, nye selskapet Smalltown Supersound. 
Åpningslåta på “Swimsical”, “Miss Being Miserable with You”, var A-listet av NRK P3 i 6 uker. I 1996 tegnet Swim kontrakt med det nederlandske plateselskapet Arcade Records, som da var nyetablert i Oslo. Det ble laget nye demoer og satt opp produsentmøte, men avtalen med Arcade førte ikke til noen utgivelse, grunnet endringer i morselskapet. Swim gikk inn i en mindre aktiv periode, men fortsatte å jobbe med nye låter i studio. Trommeslager Leif Ovesen sluttet i 2001, etter å ha bidratt på en rekke nye innspillinger. Han ble erstattet av Bjarte Jørgensen, mens tekniker og produsent (og Bjartes bror) Rune Jørgensen ble med i bandet på gitar. 
I 2004 kom EP-en "Big Boys", og først i 2007 det offisielle andrealbumet til The 99th Floor, “Eclectic Guitar”, etter et bytte tilbake til bandets originalnavn igjen. Albumet inneholdt opptil ti år gamle innspillinger gjort over en lang periode. Etter mange pauseår kom The 99th Floor tilbake igjen i 2018, nå med nye låter med norske tekster. Singelen “Sykle Gjennom Byen” ble sluppet i juni 2018.

Anmeldelser

https://www.dagbladet.no/kultur/the-99th-floor/66344879
http://www.groove.no/anmeldelse/43213231/eclectic-guitar-99th-floor
https://www.firdaposten.no/platearbeidaren/99th-floor/r/1-53-2844106<br>
Relacom Norge

Historie

Relacom het tidligere Telavie. Altor Equity Partners overtok norske Bravida Telecom (Telavie) ved utgangen av 2004. I mai 2005 ble Altor Equity Partners majoritetseier i Flextronics Network Services. Sammenslåingen av Flextronics Network Services og Telavie, senere omdøpt Relacom, skapte en ledende  Nordisk tjenesteleverandør. Altor var ikke i stand til å gjøre det nye selskapet lønnsomt, og ved utgangen av 2009 slo Altor seg sammen med Nordea, DnB og tyske HSH Nordbank, som investerte ytterligere 400 millioner SEK i selskapet. 12 april 2011 tok bankene kontroll over selskapet fra Altor.
Bakkeangrepsmerket

Historie

Merket ble introdusert av Riksmarskalk Hermann Göring 31. mars 1942, og var tiltenkt Luftwaffe personell som deltok i bakkekamper under annen verdenskrig.

Design

Merket ble designet av Professor von Weech fra Berlin, og består av en oval ekekrans. I senter er en stormsky med et lyn, øverst en ørn med vingene utspredd og med et hakekors i klørne.

Klasser

11. november 1944 ble det innført nye merker for 25, 50, 75 og 100 angrep. Disse kom så sent i krigen, og er såpass ukjente, at det tviles på at de noengang ble utdelt.
Liancheng kullkraftverk

Liancheng kullkraftverk er et kullkraftverk i distriktet Liancheng i provinsen Gansu, i det nordvestlige Kina. Det har en installert produksjonskapasitet på 600 MW fordelt på 2 like store generatorer. Anlegget stod ferdig i 2004. Operatør er Datang International Power Generation Co Ltd, som eier 51% av aksjene i kraftverket.
Åpen høring

Åpen høring er et virkemiddel stortingsrepresentanter har til å innhente informasjon.

Bakgrunn

Spørsmålet om å innføre åpne høringer ble reist av Tønnes Andenæs i 1973, men Carl I. Hagen ble raskt den store pådriveren. Likevel var det først i 1995 at det ble gjennomslag for en prøveordning. Dette skyldtes nye konstellasjoner, og demokratiske vurderinger av forslagsstillerne. Prøveordningen ble vedtatt med knappest mulig flertall i Stortinget, og skulle vare ut 1997. Inntil da hadde hovedprinsippet vært lukkede komitémøter, med mulighet for lukkede høringer ved saksforberedelser. Med lukket høring menes ikke bare at det var stengt for publikum og tilhørere, men det var heller ikke mulighet til å referere hva som hadde vært gjenstand for debatt

Nå

Fra og med januar 2002 har åpne høringer blitt regulert av Stortingets forretningsorden § 21. Første ledd sier at komiteene selv ved vanlig flertall bestemmer om det skal holdes høringer, og hvem som skal innkalles. I fjerde ledd fastsettes det at høringene skal være åpne. Det vil si at medier og befolkningen generelt har adgang. Høringene kan bare lukkes om dette anses som hensiktsmessig, og om det er taushetsbelagte opplysninger som skal drøftes. Sjette ledd sier at antallet tilhørere kan begrenses av hensyn til plass.

Informasjonshøringer

Det kan skilles mellom kontroll- og informasjonshøringer. En informasjonshøring skjer i forbindelse med saksforberedelse. En kontrollhøring skjer med den hensikt at Stortinget skal ivareta sin kontrollfunksjon. Typisk er det som skjer i kontroll- og konstitusjonskomiteen kontrollhøringer. I informasjonshøringer er fokuset innhenting av informasjon fra eksterne aktører. Skillene mellom de to høringstypene er ikke vanntette. Informasjonshøringer kan for eksempel brukes som en del av kontrollfunksjonen.

Antall høringer

Fra 1995 til 2000 ble det totalt avholdt fem informasjonshøringer. Det første skillet ser vi mellom 2001 og 2002. Her går antallet høringer fra 1, til 110. Forklaringen er antageligvis at åpne høringer ble innført som hovedregel fra og med januar 2002. Etter dette har antallet høringer variert mellom 80 og 115. Det settes spørsmålstegn ved hvorfor Stortinget valgte å videreføre en ordning som i praksis ikke hadde blitt brukt.
Johan Hammar

Everton

Hammar gikk til Everton fra Malmö FF juli 2010, hvor han ble en del av klubbens ungdomsakademi. Han var uten kontrakt 7. juni 2013.

Stockport County

Den 11. februar 2013 ble Hammar lånt ut til Stockport County for én måned. Han spilte første kamp for Stockport County 16. februar 2013, i et 0-0-oppgjør mot Ebbsfleet United. Han spilte totalt seks kamper for Stockport County før han vendte tilbake til Everton.

Malmö FF

Den 18. juni 2013 signerte Hammar en kontrakt for seks måneder med Malmö FF, hvor han tidligere hadde spilt på juniornivå. Kontrakten løper fra 1. juli 2013. Hammar spilte første kamp for Malmö FF i Allsvenskan 25. september 2013, i et skånsk derby mot Helsingborgs IF på Olympia i Helsingborg.

Landslagskarriere

Hammar har spilt flere kamper for Sveriges U-19-lag, samt én kamp for Sveriges U-17-lag.
Zamboanga del Norte

Politisk inndeling

Zamboanga del Norte er delt i 2 "cities" (bykommuner) og 25 "municipalities" (landkommuner).
Voll (Rennebu)

Voll er en grend i Rennebu kommune. Den ligger i Orkladalen og fylkesvei 700 passerer stedet.
Rennebu kirke ligger på Voll.
Norsk-Tysk Selskap

Norsk-Tysk Selskap, forkortet NTS, på tysk Deutsch-Norwegische Gesellschaft, forkortet DNG, er en forening som arbeider for å fremme kontakt mellom Norge og den tyske verden og kulturkrets. Det ble grunnlagt på 1950-tallet av den tysk-jødiske humanisten og forfatteren Max Tau. Til kjente medlemmer hører tidligere statsminister Kåre Willoch, tidligere forsvarssjef Fredrik Bull-Hansen, diplomaten Sverre Jervell, industrimannen Harald Norvik, Aftenpostens utenriksredaktør professor Nils Morten Udgaard samt Lagtingspresident og teologiprofessor Inge Lønning, som var foreningens president frem til sin død 24. mars 2013.

Historikk

Norsk-Tysk Selskap ble opprinnelig stiftet i 1934 da Norsk-Tysk-Østerriksk Forening ble oppløst på grunn av strid om synet på Adolf Hitlers nasjonalsosialistiske politikk i Tyskland. NTS arbeidet for kulturutveksling og informasjon mellom landene. Den første formannen var billedhuggeren Wilhelm Rasmussen, men den faktiske drivkraften bak foreningen var professor Klaus Hansen. Klaus Hansen var formann i foreningen fra 1936. I denne perioden var foreningen meget aktiv og arrangerte kulturkvelder og foredrag. Fra 1942 utgav NTS dessuten månedsbladet Norsk-Tysk Tidsskrift. Mot slutten av krigen nærmet medlemstallet seg 10 000. På den annen side var det konflikter med NS, blant annet i synet på pangermanismen og forholdet til de tyske okkupasjonsmyndighetene, og Klaus Hansen ble i november 1944 avsatt som leder for organisasjonen. Etter dette lå organisasjonen nede og ble formelt oppløst ved krigens slutt i mai 1945.  
Selskapet ble grunnlagt på nytt på 1950-tallet av Max Tau som hadde kommet som flyktning til Norge i 1938. Foreningen skulle fremme forsoning etter krigen og forståelsen mellom Vest-Tyskland og Norge. Etter Max Taus død i 1976 var det i noen år stille rundt Norsk-Tysk Selskap, men på 1980-tallet kom det ny aktivitet da den tyske presten og journalisten Hans-Joachim Schilde blåste liv i foreningen med Kåre Willoch som første president.
Vänsterpartiet

Historie

Partiet ble grunnlagt i 1917 under navnet Sveriges Socialdemokratiska Vänsterparti av det sosialdemokratiske ungdomsforbundet, som hadde brutt med partiet på et revolusjonært grunnlag. Partiet var en av medstifterne av Komintern og skiftet i 1921 navn til Sveriges Kommunistiska Parti. I 1929 brøt et flertall med Komintern og grunnla det som skulle bli Socialistiska Partiet. Etter i en årrekke å ha orientert seg i retning av samarbeid med Socialdemokraterna begynte partiet på 1960-tallet å orientere seg i retning av både eurokommunisme og den formen for venstresosialisme som blant annet Sosialistisk Folkeparti sto for i Norge. I tråd med dette ble navnet endret til Vänsterpartiet Kommunisterna i 1967. I 1990 ble Kommunisterna fjernet fra partinavnet, selv om mange i partiet fortsatt omtaler seg selv som kommunister.

Ideologi

Partiet er i dag det partiet som står lengst til venstre i den svenske Riksdagen. Blant sakene som partiet har markert seg på, kan nevnes motstand mot kjernekraft, motstand mot EU samt diverse feministiske saker.
VM i lynsjakk 2006

Kvalifisering

Seksten spillere deltok i finalerunden, som ble avviklet 8. september. Alle spilte ett parti mot hver av de andre motstanderne (15 runder á 8 partier), såkalt «round robin».
Sju deltakere var forhåndsuttatt til finalen på grunnlag av Elo-ratingen, og i tillegg var Magnus Carlsen tatt ut av arrangøren som wildcard. De resterende åtte finaledeltakerne ble kåret via kvalifiseringsturneringer.

Betenkningstid

Betenkningstiden i mesterskapet var 4 minutter per spiller per parti. I tillegg fikk hver spiller to sekunder ekstra tid for hvert utført trekk.
Waziristan

Waziristan (Pashtu: وزیرستان, «Wazirernes land») er en fjellregion i det nordvestlige Pakistan, på grensen til Afghanistan, med et areal på omkring 11.585 km². Det er en del av Pakistans føderalt administrerte stammeområder, og betraktes dermed som utenfor landets fire provinser. 
Waziristan dekker området vest og sørvest for Peshawar, mellom Tochi-elven mot nord og Gomal-elven mod sør. Nordvestlige Grenseprovinsen ligger rett øst for Waziristan. Området var et uavhengig stammeområde inntil 1893, utenfor Det britiske imperiet og Afghanistan. Stammenes angrep på det britiskstyrte territoriet var et konstant problem for britene, noe som førte til gjentatte straffeekspedisjoner mellom 1860 og 1945. Området ble en del av Pakistan i 1947.
Av administrative grunner er Waziristan delt i to agenturer; Nord-Waziristan og Sør -Waziristan, med et beregnet befolkningstall pr. 1998 på henholdsvis 361.246 og 429.841. De to delene har helt ulik karakterer, selv om begge stammer er undergrupper av Wazirstammen og snakker et felles Waziri-språk. De er kjent som et krigerfolk, og er kjent for sine gjentatte blodfeider. 
Wazirstammerne er inndelt i understammer styrt av landsbyenes eldste, som møtes i stammerådet Loya Jirga. Sosialt og religiøst betraktet er Waziristan et ekstremt konservativt område. Kvinner voktes omhyggelig, og hvert hjem må ha en mann i spissen. Samholdet innenfor stammen holdes også sterkt ved hjelp av de såkalte Kollektive Ansvarslover innenfor Grense-lovovertredelses-regulativet.
Tilstedeværelsen av Taliban i området har vært gjenstand for internasjonal bekymring, særlig etter starten av krigen i Afghanistan i 2001.
Gabriel Brunet de Sairigné

Andre verdenskrig

I 1933 begynte de Sairigné ved militærakademiet École spéciale militaire de Saint-Cyr. Han tjenestegjorde fra 1935 i den franske hæren og var fra 1939 offiser i Fremmedlegionen.
I mai 1940 ble han som løytnant i 13e demi-brigade de Légion étrangère og sendt til Norge i det franske ekspedisjonskorpset som gikk inn i kampen mot de tyske okkupasjonsstyrkene. de Sairigné kjempet i slaget om Narvik og utmerket seg der på en slik måte at han i statsråd 20. mars 1942 ble tildelt det norske Krigskorset.
Etter den allierte tilbaketrekningen fra Norge i juni 1940 ble de Sairigné evakuert til Bretagne, der han fulgte general Antoine Béthouart videre til Storbritannia. de Sairigné gikk med i Charles de Gaulles Frie franske styrker. Han tjenestegjorde i 1940 i aksjoner i Dakar og Gabon og i 1941 i krigshandlinger i Eritrea og Syria. Deretter kjempet han i Nord-Afrika, blant annet i Det andre slaget om El Alamein. I april 1944 kom han med i kampene i Italia og i august samme år deltok han i landgangen i Provence. Etter å ha deltatt i frigjøringen av Frankrike endte de Sairigné verdenskrigen for egen del som stabssjef og oberstløytnant.

Etter verdenskrigen

I 1946 ble de Sairigné sendt til Indokina for å delta i kolonikrigen der. Han falt i strid i mars 1948.

Utmerkelser

I tillegg til det norske Krigskorset, ble de Sairigné utnevnt til medlem av den franske Frigjøringsordenen og var kommandør av Æreslegionen. Han ble tildelt de franske Croix de guerre 1939–1945 og Croix de guerre des Théâtres d'opérations extérieures.
NM på skøyter, allround for herrer junior

Oversikt over mestere

Utøvere med minst ett mesterskap er med på oversikten. Oppdatert pêr NM 2019.

Oversikt over medaljevinnere etter klubb

Klubber med løpere med minst ett mesterskap er med på oversikten. Oppdatert pêr NM 2019.

Galleri

Årstallene viser til årstall for bilde.
Psykodrama

Psykodrama (fra gresk ψυχη psyche „sjel“, og δράμα drama „hendelse“) er en kreativ metode for arbeid med mennesker i grupper og enkeltvis. Den kan romme alle livets krefter og muligheter som konkretiseres på en "scene".
Gjennom psykodramatisk handling forsker vi i mellommenneskelige relasjoner og i indre konflikter. Slik fremmes vekst og personlig valg i samsvar med menneskets egenverd.
Psykodrama ble utvikla av psykiater, teaterskaper og filosof Jacob L. Moreno (1890 – 1974) i Wien og senere i USA. Han anser kreativitet og spontanitet for å være de primære drivkreftene i mennesket. I psykodrama tas disse kreftene i bruk i møte med livets utfordringer.
Begrepet rolle står også sentralt. Alle personer og fenomener kan komme til uttrykk som en rolle på scenen. Rollene går i dialog og samhandling, sjelen settes i bevegelse ("psykodrama" – fra gresk "sjel i handling"). Morenos filosofi har et menneskesyn som innebærer at vi, i kraft av vår skaperevne, også er kosmiske vesener; dette gir oss medansvar for vårt univers og forplikter til handling. 
Morenos hustru Zerka T. Moreno har gjennom livslang innsats bidratt med å inspirere og formidle psykodrama videre til utallige etterfølgere. I dag anvendes metoden i mange land, fra Europa, USA og Latin-Amerika til Afrika, Japan og India, innen terapi, pedagogikk, veiledning, arbeid med flyktninger, sosialt arbeid, organisasjons- og lederutvikling, samt drama og teater.
Kystbussen

Kystbussen er en ekspressbussrute som går daglig på strekningen Bergen-Stord-Haugesund-Stavanger. Den ble startet 22. juni 1993. I begynnelsen var det kun to avganger i hver retning, i dag har den avganger hver time på hverdager og søndager. På lørdager går bussen litt sjeldnere. Kystbussen drives i et samarbeid mellom Tide Buss og Boreal Travel. Ruten er en del av NOR-WAY Bussekspress sitt rutenett.
Kystbussen hadde rekordtrafikk i 2008 542.000 passasjerer på strekningen Bergen – Leirvik – Haugesund – Stavanger. I 2012 transporterte ekspressbussen 477.000 passasjerer.
Vannpolo under Asialekene 1951

Vannpolo under Asialekene 1951. Det var kun to lag som deltok i vannpolo-turneringen under Asialekene 1951 i New Delhi. Det ble spilt kun en kamp. India vant med 6-4 over Singapore.
Quattrocento

Historie

Etter det romerske imperiums tilbakegang i 476, spredte økonomisk uorden og handelssammenbrudd seg gjennom Europa. Dette var begynnelsen på den tidlige middelalder, som grovt sett varte til det 11. århundre, da handelen tok seg opp, befolkningen begynte å øke og pavedømmet gjenvant sin autoritet.
Kavalérhatt

Kavalérhatt, etter det engelske cavalier hat, er en spesiell type filthatter som var på moten i Vest-Europa på 1600-tallet. De var store og myke, hadde svært brei brem, og de fineste var pyntet med vaiende fjærbusk, gjerne fra struts. Hattetypen var vanlig i mange land men har i engelsk fått navn etter de overdådig kledte kavalérene (cavaliers), rojalister som var tilhengere av kong Charles I under borgerkrigen i England 1642–1649. Modellen endret gradvis fasong til trekanthattene som overtok helt i herremoten på 1700-tallet. Brei hatt av filt ble båret av begge kjønn.

Kavalérdrakt

Kavalérene og andre ryttersoldater på 1600-tallet bar overdådig, fargerik kledsel i samtidens overdrevne uniformsmote som var vanlig for aristokratiske herrer i Vest-Europa. Drakten viser hvordan klesmoten i barokken var preget av svungne, fyldige og svulmende former; den bestod av store hatter med buede fjær, langt, krøllete hår, korte kapper, side flasketrøyer eller jakker med åpne eller oppslissede ermer, store, nedfallende kniplingskrager og -mansjetter (cannons), bredt skjerf rundt livet, posete knebukser, støvlestrømper og høyhælte ridestøvler med kravetopp. Høye hæler lot kavalerister få bedre feste på stigbøylene når de satt i salen.
Under trettiårskrigen 1618-1648 var det vanlig med tynne kniplinger og fine stoffer i soldatdrakten, en overraskende kontrast til den barske oppgaven.

Liknende hatter

Kavalérhattene ble med tiden formet på nye måter. De videreutviklet seg til «pirathatter» og trekanthatter der hattebremmene ble rullet opp mot hattepullen fra tre sider. Slike tresnutede filthatter ble svært vanlige i den europeiske 1700-tallsmoten. Andre store filthatter fra samme periode er blant annet capotain, en høy, smalbremmet hatt som var populær i England og Nordvest-Europa fra cirka 1590 til 1650. Denne hattetypen dannet grunnlag for den karakteristiske svarte puritanerhatten som ble båret av de engelske pilegrimene i Nord-Amerika. De store kavalérhattene er også i drakthistorisk og formmessig slekt med sombreroene, spanske hatter som kom på 1500-tallet og hadde bred, rund brem til beskyttelse mot sola.
Lagtingsvalget på Færøyene 1918

Lagtingsvalget på Færøyene 1918 ble avholdt 24. april 1918.
Stemmerett for kvinner ble innført på Færøyene i 1916, og lagtingsvalget i 1918 var første gang de kunne bruke denne.
Bringebærteglfly

Utseende

Et middelsstort (vingespenn 30 – 34 mm), kraftig bygd, gulbrunt eller rødbrunt nattfly. Forvingen har tydelige nyre- og ringmerker, området mellom dem er brunt, noe mørkere enn resten av vingen. Bak ringmerket er det en liten, mørk flekk (tappmerke). Langs ytterkanten går det et jevnbredt, lysere tverrbånd. Ellers er vingetegningene gjerne utydelige. Vingefrynsene er gulbrune. Bakvingen er lysgrå med en silkeaktig glans.

Levevis

Arten finnes helst på litt fuktige steder. Larvene kan finnes på busker som bringebær, vier og blåbær, men også på ulike urter. De voksne sommerfuglene flyr i juli – august.

Utbredelse

Arten er vidt utbredt i den palearktiske økosonen fra Storbritannia til Stillehavet, sør til Sentral-Asia. I Norge forekommer den nord til Nordland.
Tan (kaninrase)

Farge

Tan er godkjent i fargerne svart, blå, brun og ekornfarget.

Vekt

Vekten ligger på ca. 2,5 – 3,2 kg, helst skal vekten ligge så nære 3 kg som mulig.
HTC Touch 3G

HTC Touch 3G (HTC T323X) er en Windows Mobile-basert mobiltelefon (smartphone) som blir produsert av HTC. Den ble lansert i november 2008, og var tidligere kjent under kodenavnet HTC Jade eller HTC Jade 100.
Touch 3G er en etterfølger av HTC Touch. Den har touchskjerm, og kun knapper for å besvare og avslutte samtaler, samt en femveis navigasjonsknapp.
Den selges også under navnet Dopod Touch T3238.
Dexterfe

Dexter er en irsk kurase, og den minste av de europeiske krøtterartene, omtrent halvparten i størrelse av eksempelvis tradisjonell herefordkveg. Dexter ble betraktet som en sjelden kurase, men er i dag vurdert som ute av faresonen av organisasjonen Livestock Conservancy.

Historie og utbredelse

Dexter har sin opprinnelse sørvest i Irland. De første skriftlige kilder om rasen er fra 1845. Rasen ble innført til England i 1882, og i 1892 ble et eget avlslag opprettet. De siste 25-30 har rasen fått stor popularitet, og er etablert i flere land. I Norge finnes det cirka 70 kyr av rasen.

Utseende og egenskaper

Dexter er en veldig liten rase. Gjennomsnittlig vekt for kyr er 300 kg med høyde på 90-110 cm. Rasen brukes både som melkekyr og som ammekyr til kjøttproduksjon. Gjennomsnittlig årsavdrått er 2300 kg. I forhold til fôrinntaket er kjøtt- og melkeproduksjonen god. Rasen finnes i en rekke fargevarianter, med svart som dominerende.
Binhai Mass Transit

Binhai Mass Transit (BMT) (滨海快速) eller Jinbin light rail (津滨轻轨) er en rask bybane som forbinder storbyen Tianjin med TEDA (Tianjin økonomiske og teknologiske utviklingssone) i Kina. Den østre delen av linjen åpnet i 2004. Den vestre delen vil fullføres i 2010 og blir en del av t-banen Tianjin Metro.

Introduksjon

Den totale lengden av den østre linjen, fra Zhongshanmen til Donghailu, er 45,4 km, hvorav 39,9 km er opphøyd og 5,5 km går på bakken. Reisetiden er omtrent en time i hver retning. En stor del av strekningen går langs Jintang-motorveien. Den vestre delen av linjen, mellom Zhongxinguangchang og Zhongshanmen, vil bli 7,4 km lang. 6,7 km vil gå i tunnel under bakken. Banens totale lengde vil bli 52,76 km og blir dermed den lengste bybanen i Kina.
Togene kan kjøre i opptil 100 km/t. Dette er det raskeste bybanesystemet i Kina. Av de fire broene langs banen, er Bro nummer 1 og Bro nummer 4 lange broer uten ballast, mens Bro nummer 2 og Bro nummer 3 har spor med ballast. Bro nummer 1 fra Guanghua road (mellom stasjonene Dongxinglu og Zhongshanmen) til Babao, er 25,8 km lang og er den lengste bybane-broen i Kina.